Лена (эрк)
Ле́на (якут. Улахан-Юрях — «Доккха эрк», якут. Өлүөнэ (Öлÿöнä), бур. Зγлхэ, эвенк. Елюенэ) — Россера эрк, Юккъера Сибрехара уггаре доккха эрк, кхета Къилбаседа Шен океанан ЛаптевгӀеран хӀордах. Дохалла дельтаца цхьаьна — 4400 км. Цхьацца меттигашкахь гойту дохалла 4294 км Ленан дельтера Быковн га а ца лоруш (106 км). Бассейнан майда — 2490 эз. км². Шарахь 515,6 км3 хи дойу. Охьадоьду Иркутскан областан а, Якутин а махкахула, цуьнан цхьацца геннаш Байкалдехьара, Красноярскан, Хабаровскан мехкашкара, Бурятера а, Амуран областера а догӀу. Лена — российн эркех уггаре доккханиг ду, шен ерриг бассейн мехкан юьззина чохь йолу. Иза иштта дуьненахь даккхийчех эрк ду, дерриг а охьадоьду гуттаренна гӀypa лаьттачу кӀоштахь. ГӀорадо лахара лакхенашка, ткъа дастало юханехьа лакхара охьа.